cyanic-selkie/wikianc huggingface dataset:
Chad Johnson
Ura
Kauden 2010–2011 Johnson pelasi lähes kokonaan AHL-joukkue Connecticut Whalessa. Hän pelasi myös yhden NHL-ottelun. Seuraavalla kaudella Johnson pelasi Whalessa 49 ottelua ja siirtyi kesällä 2012 Phoenix Coyotesiin. Heinäkuussa 2013 Johnson solmi yksivuotisen sopimuksen Boston Bruinsin kanssa.
Maajoukkue
Johnson oli Kanadan kakkosmaalivahti Chris Masonille miesten MM-kilpailuissa 2010. Hän pelasi kisoissa kolmessa ottelussa 96.4% varmuudella. Johnson debytoi A-maajoukkueessa 10. toukokuuta 2010, kun hänet vaihdettiin maalille toisen erän jälkeen alkulohkon ottelussa Latviaa vastaan. Kanada voitti Latvian 1-6. Johnson edusti Kanadaa myös jääkiekon MM-kilpailuissa vuonna 2017.
Sudanin jalkapallomaajoukkue
Sudanin jalkapallomaajoukkue edustaa Sudania jalkapallon miesten maajoukkuekilpailuissa. Sitä hallinnoi Sudanin jalkapalloliitto.
Sudanin maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Sudan oli mukana Münchenissä 1972, jossa se hävisi Burmalle 0–2, Neuvostoliitolle 1–2 ja Meksikolle 0–1 jääden alkulohkossaan viimeiseksi.
Sudan saavutti pronssia ensimmäisissä Afrikan mestaruuskilpailuissa, kotikisoissaan 1957. Turnaukseen osallistui vain kolme joukkuetta ja Sudan hävisi ainoassa ottelussaan Egyptille 1–2. Egyptin kisoissa 1959 Sudan saavutti hopeaa. Tälläkin kertaa mukana oli vain kolme joukkuetta: Sudan voitti Etiopian 1–0, mutta hävisi Egyptille 1–2. Ghanan kisoissa 1963 Sudan voitti alkulohkonsa selviytyen loppuotteluun, jonka se hävisi Ghanalle 0–3. Kotikisoissaan 1970 Sudan voitti Afrikan mestaruuden. Sijoituttuaan alkulohkossaan toiseksi se voitti välieräottelussa Egyptin jatkoajan jälkeen 2–1 ja loppuottelussa Ghanan 1–0. Pudottuaan vuosien 1972 ja 1976 kisoissa ensimmäisellä kierroksella Sudan ei esiintynyt Afrikan mestaruuskilpailujen lopputurnauksessa ennen kuin vasta Ghanan kisoissa 2008, joissa se jäi alkulohkossaan viimeiseksi. Päiväntasaajan Guinean ja Gabonin isännöimissä 2012 kisoissa Sudan eteni puolivälieräotteluun, jonka hävisi Sambialle 0–3.
Lähteet
🇨🇫
Joululaulu Finnmarkenissa
Joululaulu Finnmarkenissa on ruotsalaisen runoilijan Dan Anderssonin (1888–1920) vuonna 1917 kirjoittama runo, joka on tullut tunnetuksi myös runoon sävellettynä lauluna. Runo ilmestyi postuumisti kokoelmassa Efterlämnade dikter.
Laulun alkuperäinen sävellys on ruotsalaisen trubaduurin Thorstein Bergmanin. Hänen lisäkseen kappaleen ovat Ruotsissa levyttäneet myös muun muassa Sofia Karlsson, Staffan Hellstrand ja Sven-Bertil Taube. Suomessa laulun on alkukielellä levyttänyt ainakin Dick Granroth.
Suomeksi laulu on tullut tunnetuksi etenkin Hectorin levytyksenä vuodelta 1979. Se sisältyy Hectorin Dan Anderssonin runoihin sävellettyjä lauluja sisältävään albumiin Ruusuportti (1979) ja julkaistiin myös singlenä samana vuonna. Kuten muissakin Ruusuportti-albumin kappaleissa, suomalaiset sanat ovat Hectorin ja Tommy Tabermannin ja sovitus on Erkki Melakosken. Kappale on sittemmin julkaistu myös kokoelmassa Hectobox (2005) sekä eri esiintyjien kokoomalevyllä Kvartetti (1979). Hectorin ja Tommy Tabermanin suomennoksena laulun on levyttänyt myös Tarja Merivirta joulualbumillaan Talvi, taivas, tähdet (2005).
Aiemmin laulun on suomentanut myös Aappo I. Piippo nimellä ”Joululaulu suomalaismetsissä”. Piipon suomennoksen ovat levyttäneet Esa Niemitalo albumillaan Laulelmia suomalaismetsistä (1977) ja Dick Granroth albumillaan Soittoniekka (1985).
Sauber C32
Sauber C32 oli sveitsiläisen Formula 1 -talli Sauberin käyttämä auto kaudella 2013. Autolla kilpailivat saksalainen Nico Hülkenberg ja meksikolainen Esteban Gutiérrez. Testikuljettajina toimi Robin Frijns ja Sergei Sirotkin. Japanin GP:n ajan tallin vara ja -kolmoskuljettajana toimi Kimiya Satō.
Alexander Karjagin
Alexander Karjagin (18. joulukuuta 1896 – 9. maaliskuuta 1976) oli suomalainen jalkapalloilija.
Sivutukimiehenä pelannut Karjagin edusti urallaan Helsingin Palloseuraa 1931 asti. Hän voitti seurassa neljä Suomen mestaruutta vuosina 1921, 1922, 1926 ja 1927. Suomen maajoukkueessa Karjagin pelasi vuosina 1924–1925 yhteensä kahdeksan maaottelua.
Myös hänen pikkuveljensä Frans ja Leo olivat maajoukkuetason jalkapalloilijoita.
Rawson (Argentiina)
Rawson on Chubutin maakunnan pääkaupunki Argentiinan eteläosassa. Vuonna 2010 kaupungissa oli 25 500 asukasta. Kaupunki on perustettu vuonna 1865 ja siitä tuli provinssin pääkaupunki 1957. Se sijaitsee Atlantin rannikolla Chubutjoen laaksossa. Talvella lämpötila on 0–15 °C, kesällä jopa 38 °C.
Omofori
thumb|200px|[[Gregorius I pukeutuneena suureen omoforiin.]] Omofori (kreik. ωμοφόριον, omoforion, ven. омофор, omofor) on vanha piispallinen jumalanpalveluspuvun osa. Omofori on ortodoksisen piispan (pappeuden) tunnus.
Tizian
thumb|250px|Omakuva, 1562. thumb|250px|Suojeluraha, 1516. thumb|250px|Erään naisen muotokuva (La Schiavona), 1510. Tizian, tunnetaan myös nimillä Tiziano Vecellio ja Titian (n. 1488/1490 Dolomiitit, Pieve di Cadore, Italia – 27. elokuuta 1576 Venetsia, Italia) oli tunnettu italialainen renessanssiajan taidemaalari, venetsialaisen koulukunnan keskeinen hahmo.
Omofori
Omofori on kadonneen lampaan vertauskuva. Se muistuttaa kaikkia siitä kun Kristus – Hyvä Paimen – otti harteilleen kadonneen lampaan. Samalla kun omofori on Kristuksen läsnäolon tunnus, se symboloi piispan samankaltaisuutta Taivaallisen Ylipapin kanssa.
Tizian
Hänen isänsä oli kapteeni Gregorio Vecellio. Tizianin vaikutus oli merkittävintä tuon ajan taidekäsityksen uudistamisessa. Hän raivasi tietä barokin aikakaudelle. Hän teki maisemasta, joka siihen asti oli ollut vain maalauksien taustaa, itsenäisen muotoelementin. Tiziania on sanottu maisemamaalauksen isäksi, vaikka hän maalasi vain yhden ainoan puhtaan maisemamaalauksen. Häntä voidaan tavallaan myös pitää impressionismin edelläkävijänä, sillä hän kehitti myöhäistuotannossaan maalaustekniikan, jossa viiva korvattiin väriläiskillä ja valotehosteilla. Myöhäistuotantoa ovat muun muassa teokset Orjantappurakruunaus ja Pietá. Aloitettuaan maalauksen Aatami ja Eeva Tizian kuoli Venetsiassa ruttoon vuonna 1576.
Omofori
Omoforia on kahta kokoa: iso ja pieni. Isoa pidetään liturgiapalveluksen alussa aina epistolan lukemiseen asti. Epistolan aikana sitä ei käytetä, ja sen jälkeen iso vaihdetaan pieneen, jota sitten käytetään palveluksen loppuaika; pientä omoforia kannetaan mukana myös suuressa saatossa, kun ehtoollislahjat tuodaan esiin.
Tizian
Tizianin syntymävuodesta on epäselvyyttä: se voi olla 1488 tai jonkin verran myöhemmin, vuoden 1490 tienoilla. Hänen uskottiin pitkään eläneen satavuotiaaksi, mikä olisi ollut siihen aikaan hyvin harvinaista.
Elämänvaiheita
Tizian aloitti maalausopintonsa noin kymmenvuotiaana Venetsiassa. Häneen vaikuttivat hyvin paljon niin sanotun venetsialaisen koulukunnan perustaja Giovanni Bellini ja tämän oppilas Giorgione. Venetsialaisille maalareille tunnusomaista oli käyttää juhlavia, voimakkaita värejä ja pehmeitä valotehostuksia.
Omofori
thumb|200px|Piispa pukeutuneena pieneen omoforiin ja epirakiiliin Omofori on vastaavanlainen liturginen jumalanpalvelusasu kuin on epitrakiili papille tai orari diakonille.
Tizian
Elämänvaiheita
Vuonna 1510 Tizian lähti Venetsiasta Padovaan ruttoa pakoon. Padovassa hän oli kaksi vuotta ja maalasi useita freskoja. Maalaukset Maallinen ja taivaallinen rakkaus sekä Flora syntyivät hänen Venetsiaan paluunsa jälkeen. Veroraha on vuodelta 1514. Tässä mestariteoksessaan hän suhteellisen yksinkertaisin keinoin kuvasi syviä tuntoja. Tuolloin hän oli jo arvostettu taiteilija. Häikäilemättömin keinoin Tizian raivasi tiensä jopa ohi Bellinin päästen valtion ensimmäisen julkisen taiteilijan asemaan, mikä toi hänelle huomattavia etuja ja paljon työtilauksia. Teoksellaan Neitsyt Marian taivaaseen astuminen Tizian mursi monia siihenastisia taidetyylien sääntöjä. Tämä työ enteili barokkia; sielullisen tasapainoisuuden tilalle tuli klassisessa muodossa haltioituminen ja ekstaasi, ei kuitenkaan gotiikan kirkastunut haltioituminen, vaan aistillinen ekstaasi.
Omofori
Piispat käyttävät pientä omoforia myös silloin, kun he suorittavat yksittäisiä toimituksia, esimerkiksi kodin siunauksia tai kirkkoon liittämisiä; jotkut pitävät sitä silloin yksinään viitan päällä, joillakin on sen alla lisäksi epitrakiili. Samoin silloin, kun piispa ottaa vastaan synnintunnustuksia, hän saattaa käyttää juuri omoforin lievettä synninpäästön antamiseen.
Tizian
Elämänvaiheita
Tizian maalasi monenlaisia aiheita, sekä muotokuvia ja maisemia että allegorisia teoksia uskonnosta ja mytologiasta. Hänen teoksensa tunnetaan punatukkaisista naisista, ja muusta valon ja värin mestarillisesta käsittelystä.
Omofori
thumb|200px|[[Ambrosius (metropoliitta)|Metropoliitta Ambrosius toimittaa synninpäästöä pienellä omoforilla.]]
Tizian
Elämänvaiheita
Tizianilla oli kansainvälinen asiakaskunta: hän maalasi Venetsian kirkoille ja palatseille, Mantovan herttualle, paavi Paavali III:lle ja tämän perheelle. Hän oli Pyhän Saksalais-roomalaisen keisarikunnan keisarin Kaarle V:n hovimaalari. Vanhalla iällä hän maalasi Filip II:lle mytologisia aiheita.
Omofori
Kerran vuodessa eli apostoli Jaakobin muistopäivänä 26. lokakuuta toimitettavassa Jaakobin liturgiassa piispa kantaa suurta omoforia koko palveluksen ajan felonin päällä, koska tässä liturgian alkuperäisimpänä pidetyssä muodossa ei käytetä Bysantin tai Venäjän keisarillisista hoveista periytyviä tunnuksia kuten sakkosta, mitraa, kotkamattoa tai siunauskynttilöitä. Sen sijaan piispansauva kuuluu tässäkin palveluksessa asiaan.
Tizian
Elämänvaiheita
Mantuan herttuan, Federigo de Gonzagan, muotokuva valmistui vuonna 1523. Herttuan välityksellä hän tutustui myös keisariin, Kaarle V:een, joka oli mallina vuonna 1533. Tämän jälkeen pidettiin suurena kunniana olla Tizianin mallina. Tizianin muotokuvia on säilynyt noin sata, joukossa tuon ajan kuuluisimpia miehiä ja naisia. Tizianin nimissä on yli tuhat maalausta, todennäköisesti osa niistä on oppilastöitä.
Onegan piiri
Onegan piiri on paikallinen itsehallintoalue Arkangelin alueella Venäjällä. Alueen länsiosassa Vienanmeren rannalla sijaitsevan piirin pinta-ala on 24 700 neliökilometriä. Asukkaita on 37 500 henkeä (vuonna 2009).
Piirin hallinnollinen keskus on Onegan kaupunki. Lisäksi siihen kuuluu Malošuikan kaupunkimainen taajama ja 6 maalaiskuntaa:
Seudun talous perustuu metsänhankintaan ja metsäteollisuuteen. Onegan kaupungissa toimii OAO Onežski LDK:n omistama suuri sahalaitos. Lisäksi harjoitetaan soran tuotantoa sekä karjatalouteen, perunan ja vihannesten viljelyyn erikoistunutta maataloutta.
Art Institute of Chicago
The Art Institute on Chicagossa Yhdysvalloissa toimiva taidemuseo. Sillä on merkittävä kokoelma impressionistien töitä. Art Institute on pinta-alaltaan Yhdysvaltojen toiseksi suurin taidemuseo, vain Metropolitan Museum of Art on suurempi.
The Art Institute perustettiin vuonna 1879, ja alusta asti laitoksessa on toiminut sekä museo että koulu.
Ariadna Efron
Ariadna Sergejevna Èfron (5. (18.) syyskuuta 1912 Moskova – 26. heinäkuuta 1975 Tarusa, Kalugan alue) oli venäläinen kirjailija, proosa- ja runouskirjallisuuden kääntäjä, taiteilija, taidehistorioitsija, muistelmakirjailija ja runoilija (hänen omista runoistaan oli elinaikana julkaistu vain lapsuudenaikaisia runoja), runoilija Marina Tsvetajevan ja Sergei Èfronin tytär.
Varhaisvaiheita
Vanhemmat ja läheiset kutsuivat Ariadnaa lempinimellä Alja. Marina Tsvetajeva omisti hänelle suuren joukon runojaan (mm. sarjan ”Runoja tyttärelleni”). Alja kirjoitti itsekin runoja varhaislapsuudestaan alkaen (äiti julkaisi 20 runoa omassa kokoelmassaan Psyke), piti päiväkirjoja, jotka ovat hämmästyttävän omaleimaisia ja syvällisiä.
Emigranttina
Vuonna 1922 Èfron muutti äitinsä mukana ulkomaille. Hän asui vuosina 1922–1925 Tšekkoslovakiassa ja 1925–1937 Ranskassa, josta palasi Neuvostoliittoon 18. maaliskuuta 1937, ensimmäisenä koko perheestä.
Pariisissa Èfron suoritti taideteollisen opiston (Arts et Publicité), jossa hän opiskeli kirjankuvitusta, grafiikkaa ja litografiaa, sekä Louvren Korkeakoulun (L'École du Louvre) pääaineenaan taidehistoria.
Èfron työskenteli sellaisissa ranskalaisissa lehdissä kuin Russie d’Aujourd’hui (’Venäjä tänään’), France — URSS (’Ranska – Neuvostoliitto’), Pour-Vous (’Teille’), sekä venäjänkielisessä, neuvostomyönteisen pariisilaisen Paluumuuttajien liiton (Союз возвращенцев на Родину) julkaisemassa Наш Союз (’Meidän Neuvostoliittomme’) –aikakausijulkaisussa, johon hän teki artikkeleita, esseitä, käännöksiä ja kuvitusta. Hän käänsi ranskaksi Majakovskin ja muiden neuvostorunoilijoiden teoksia.
Paluumuuttajien liitto oli osoittautunut NKVD:n (Neuvostoliiton sisäasiainministeriön ja tiedustelupalvelun) peitejärjestöksi, mutta Èfron hyväksyi tilanteen ja toimitti NKVD:lle paluumuuttajiksi pyrkivien ja muidenkin emigranttien taustatietoja.
Takaisin Neuvostoliitossa
Palattuaan itsekin Neuvostoliittoon 1937 Èfron työskenteli ranskankielisen neuvostoliittolaisen Revue de Moscou -lehden toimituksessa, johon hän kirjoitti artikkeleita, esseitä, reportaaseja, teki kuvitusta ja käännöksiä.
Vankileirillä ja karkotuksessa
NKVD:n turvallisuusviranomaiset vangitsivat Èfronin 27. elokuuta 1939. Hänet tuomittiin OSO:ssa (sisäministeriön oma, valtiorikoksiin keskittynyt pikaoikeusjärjestelmä) artiklan 58b (vakoilu) perusteella kahdeksaksi vuodeksi pakkotyöleirille; vasta jälkeenpäin hän sai tietää molempien vanhempiensa kuolemasta vuonna 1941 (äiti oli tehnyt itsemurhan evakuointipaikassaan Jelabugassa, isä teloitettu).
Leirituomion päätyttyä 1948 Èfron toimi grafiikan opettajana Taideopistossa Rjazanin kaupungissa. Oltuaan vuosia eristyksessä ystävistään hän koki voimakasta yhteydenpidon tarvetta, jota helpotti aktiivinen kirjeenvaihto heidän kanssaan. Erityisesti on mainittava Boris Pasternak, joka lähetti hänelle uusia runojaan ja lukuja Tohtori Živago -romaanistaan. Hän oli syvästi vaikuttunut kirjasta ja kirjoitti tekijälle:
Èfron vangittiin 22. helmikuuta 1949 uudelleen ja tuomittiin aikaisemmin syylliseksi tuomitsemisen perusteella elinikäiseen karkotukseen Siperiaan, Krasnojarskin alueen Turuhanskin piirikuntaan. Ranskassa saamansa ”leipäammattitaidon” ansiosta hän pystyi työskentelemään Turuhanskissa paikallisen piikirunnallisen kulttuuritalon taiteilijana. Hän jätti jälkeensä sarjan akvarelleja elämästään karkotuksessa; osa näistä näki päivänvalon ensi kertaa vasta v. 1989.
Vuonna 1955 Ariadna rehabilitoitiin ”rikoksen tunnusmerkkien puuttumisen perusteella”, ja hän palasi Moskovaan.
Kuolema
Èfronilla oli jo nuoruudesta alkaen heikko sydän, ja hänellä oli ollut jo muutamia infarkteja. Hän kuoli 26. heinäkuuta 1975 Tarusan kaupunginsairaalassa. Hänet on haudattu Tarusan hautausmaalle. (Tarusan pikkukaupunki 102 km päässä Moskovasta oli jo vanhastaan ollut kirjailijoiden ja taiteilijoiden suosiossa, ja siellä oli ollut mm. jo Marina Tsvetajevan vanhempien huvila. Neuvostoaikana sinne asettui useita toisinajattelevan intelligentsijan edustajia, joilta oli kielletty ”asuminen Moskovassa ja alle 100 km päässä siitä”.)
Èfron toimitti julkaistavaksi äitinsä teoksia ja vaali tämän arkistoa. Hänen jälkeenjääneet muistelmansa julkaistiin Literaturnaja Armenija- ja Zvezda-aikakausilehdissä. Hän teki myös paljon runokäännöksiä, etupäässä ranskan kielestä (Victor Hugo, Charles Baudelaire, Paul Verlaine, Théophile Gautier ym.) sekä kirjoitti omia runoja, jotka julkaistiin vasta 1990-luvulla.
Perhe
Aviomies (”ensimmäinen ja viimeinen mieheni”), Samuil Davidovitš Gurevitš, perheen kesken Mulja (1904–1952, teloitettu), oli journalisti, kääntäjä, Za rubežom (’Ulkomailla’) -lehden päätoimittaja. Lapsia ei Ariadna Èfronilla ollut.
Suomalaisessa kirjallisuudessa
Èfron on toinen päähenkilö (äitinsä Marina Tsvetajevan rinnalla) Riikka Pelon Finlandia-palkitussa romaanissa Jokapäiväinen elämämme.
Haminan jäähalli
Haminan jäähalli on Haminan Vehkalahdella, Ruissalossa sijaitseva jäähalli. Se on puurunkoinen kaarihalli, joka valmistui vuonna 2003. Kaukalon mitat ovat pituussuunnassa 58 m ja leveyssuunnassa 28 m. Jäähallissa on yhdellä seinustalla katsomo, jossa on 500 istumapaikkaa ja 300 seisomapaikkaa. Lisäksi hallissa on kuusi pukuhuonetta ja suihkutilaa, varusteiden kuivaushuoneet sekä kokoustilat ja kahvio.
Anton Hudobin
Anton Valerjevitš Khudobin (s. 7. toukokuuta 1986 Ust-Kamenogorsk, Kazakstanin SNT, Neuvostoliitto) on venäläinen jääkiekkomaalivahti. Hän aloitti NHL-uransa Minnesota Wildissa, joka varasi hänet vuoden 2004 varaustilaisuuden seitsemännellä kierroksella. Lokakuussa 2020 Khudobin teki Starsin kanssa kolmevuotisen ja kymmenen miljoonan dollarin arvoisen sopimuksen.
Viimeisenä vaihtopäivänä maaliskuussa 2023 Stars kauppasi Khudobinin ja toisen kierroksen varausvuoron vuoden 2025 varaustilaisuudessa Chicago Blackhawksiin vaihdossa Max Domiin ja Dylan Wellsiin.
Khudobinilla on myös Kazakstanin kansalaisuus Venäjän kansalaisuuden lisäksi.
Papuanriippukaija
Papuanriippukaija (Loriculus aurantiifrons) on Papua-Uuden-Guinean kotoperäinen kaija. Siitä tunnetaan kolme alalajia. Lajin holotyypin kuvaili Hermann Schlegel Misoolista Länsi-Papuasta 1873.
Kuningatar Elisabetin musiikkikilpailu
Kuningatar Elisabetin musiikkikilpailu on Belgiassa Brysselissä järjestettävä musiikkikilpailu. Se on nimetty Belgian kuningattaren Elisabetin mukaan.
Sarjoja ovat viulu (vuodesta 1937), piano (vuodesta 1938), sävellys (vuodesta 1953) ja laulu (vuodesta 1988).
Yhdysvaltain avoin tennisturnaus 2003
Yhdysvaltain avoin tennisturnaus 2003 järjestettiin 25. elokuuta – 7. syyskuuta 2003 New Yorkissa. Andy Roddick voitti miesten kaksinpelin ja uransa ensimmäisen Grand Slam -turnauksen. Justine Henin-Hardenne voitti naisten kaksinpelin. Miesten nelinpelin voittivat Jonas Björkman ja Todd Woodbridge. Virginia Ruano Pascual ja Paola Suárez voittivat naisten nelinpelin. Katarina Srebotnik ja Bob Bryan voittivat sekanelinpelin.
Miesten kaksinpeli
Andy Roddick – Juan Carlos Ferrero 6–3, 7–6(2), 6–3
Naisten kaksinpeli
Justine Henin-Hardenne – Kim Clijsters 7–5, 6–1
Miesten nelinpeli
Jonas Björkman / Todd Woodbridge –  Bob Bryan /  Mike Bryan 5–7, 6–0, 7–5
Naisten nelinpeli
Virginia Ruano Pascual / Paola Suárez –  Svetlana Kuznetsova /  Martina Navrátilová 6–2, 6–3
Hronsekin puukirkko
thumb|300px|Hronsekin puukirkko Hronsekin puukirkko on Unescon maailmanperintöluettelon kohteeseen Slovakian Karpaattien puukirkot kuuluva kirkko Hronsekin kylässä Slovakiassa.
Hronsekin protestanttinen puukirkko rakennettiin tarkkojen säännösten mukaan kokonaan puusta. Protestantit saivat luvan rakentaa kirkkoja vuonna 1681, mutta kirkkoväki jatkoi jumalanpalvelustensa järjestämistä Rothovin kartanossa. Vasta lokakuussa 1725 laskettiin uuden kirkon perustukset. Kirkko saatiin rakennettua noin vuodessa.
Laiva on ristinmuotoinen ja se on 8 metriä korkea ja 26 metriä pitkä. Kirkkoon mahtuu 1 100 ihmistä, sillä penkit ovat järjestetty amfiteatterimaisesti. Banskábystricalaisen mestarin Martin Podkonickýn suunnittelemat urut ovat vuodelta 1754. Kellotorni sijaitsee hieman erillään varsinaisesta kirkkorakennuksesta. Kirkon sisäosien koristelu on vähäistä ja se on pääasiassa yksityiskohtaisia kaiverruksia. Seinät ja katto on jätetty luonnolliseen puiseen väriinsä.
Ebba Sommardahl
Ebba Cecilia Sommardahl (22. marraskuuta 1867 Karjalohja – 26. elokuuta 1902) oli suomalainen ruotsiksi kirjoittanut runoilija.
Matt Willis
thumb|Matt Willis Matthew "Matt" James Willis (s. 8. toukokuuta 1983 Tooting, Etelä-Lontoo, Iso-Britannia) on englantilainen laulaja ja lauluntekijä. Hän tuli tunnetuksi Busted-yhtyeestä, jonka muita jäseniä olivat James Bourne ja Charlie Simpson. Bustedissa hän soitti bassoa ja lauloi. Bustedin hajottua Willis on tehnyt soolouraa. Singlejä vuonna 2005 ja 2006 olivat ”Up All Night”, ”Hey Kid”, ”Don't Let It Go to Waste” ja cover-versio The Primitives -yhtyeen kappaleesta ”Crash” elokuvasta Mr. Bean lomailee.
Unelmana koripallo
Unelmana koripallo (Hoop Dreams) on yhdysvaltalainen dokumenttielokuva, joka sai ensi-iltansa vuonna 1994. Elokuvaa on levitetty videolla myös nimellä Korisunelmia. Elokuva kertoo kahdesta mustaihoisesta amerikkalaispojasta, joiden tavoitteena on tulla koripalloammattilaisiksi.
Dokumenttia varten kuvattiin viiden vuoden aikana 250 tuntia aineistoa, josta elokuva koostettiin. Washington Post kutsui sitä kaikkien aikojen vahvimmaksi urheiluelokuvaksi. Elokuvan aiheena ei kuitenkaan ole pelkkä urheilu, vaan se kuvaa laajemminkin amerikkalaista elämää. Chicago Sun-Times kuvaili elokuvaa 1990-luvun parhaaksi. Elokuva on saanut useita palkintoja.
Sports Illustrated -lehti nimesi dokumentin vuonna 2003 kaikkien aikojen neljänneksi parhaaksi urheiluelokuvaksi. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Natriumtiosulfaatti
Natriumtiosulfaatti eli natriumhyposulfiitti (Na2S2O3) on natrium- ja tiosulfaatti-ionien muodostama epäorgaaninen ioniyhdiste. Ainetta käytetään muun muassa valokuvaus- ja analyyttisenä reagenssina.
Valmistus ja tyypilliset reaktiot
Natriumtiosulfaattia muodostuu suuria määriä niin kutsuttujen rikkivärien valmistuksen yhteydessä sivutuotteena. Teollisesti sitä voidaan valmistaa myös kuumentamalla natriumsulfiitin ja rikin seosta noin 100 °C lämpötilaan tai natriumsulfidin, rikkidioksidin ja natriumhydroksidin tai natriumkarbonaatin välisellä reaktiolla.
Muodostunut natriumtiosulfaatti kiteytyy pentahydraattina Na2S2O3·5H2O, josta kidevesi voidaan poistaa varovasti lämmittämällä. Enemmän lämmitettäessä se hajoaa lämpötilasta riippuen natriumsulfaatiksi, natriumsulfidiksi ja rikiksi. Myös happoliuokset hajottavat yhdisteen, jolloin muodostuu rikkiä ja rikkidioksidia
Käyttö
Tärkein natriumtiosulfaatin käyttökohde on valokuvauksessa kiinnitekemikaalina. Se reagoi valottumatta jääneen hopeahalogenidin, esimerkiksi hopeabromidin kanssa muodostaen liukoisen bistiosulfaattoargentaatti(I) -kompleksi-ionin. Muita käyttökohteita ovat titraukset analyyttisessä kemiassa, kloorin poistaminen valkaistusta sellusta ja jätevesistä, lämmönvarastointilaitteistoissa sekä erilaisissa prosesseissa apuaineena. Yhdistettä voidaan käyttää myös syanidin aiheuttaman myrkytyksen hoidossa. Rodanaasientsyymi katalysoi tiosulfaatti- ja syanidi-ionien välistä reaktiota, jossa muodostuu vähemmän myrkyllinen ja munuaisten kautta elimistöstä poistuva tiosyanaatti-ioni.
Goin’ Crazy
Goin’ Crazy on Dizzee Rascalin single, jolla myös duetoi Robbie Williams. Kappaleen sanoittivat Dylan Mills, Robbie Williams, Tim Anderson ja Jamin Wilcox sekä tuotti Tim Anderson ja Jamin Wilcox. Kappale julkaistiin Isossa-Britanniassa digitaalisesti ladattavana 16. kesäkuuta 2013 Dizzee Rascalin tulevan viidennen studioalbumin, The Fifthin ensimmäisenä singlenä.
Mikko Kuitunen
Mikko Kuitunen (s. 1980) on Vincit Oyj:n perustaja, entinen pitkäaikainen toimitusjohtaja ja nykyinen hallituksen puheenjohtaja. Koulutukseltaan hän on tuotantotalouden diplomi-insinööri.
Ura
Vuodesta 2004 lähtien Kuitunen työskenteli toisten omistamassa it-yrityksessä, joka myytiin Intiaan vuonna 2006. Vuonna 2007 Hän oli mennyt töihin yritykseen, jossa oli kolmenkymmentä työntekijää, mutta työntekijöiden määrä kasvoi nopeasti kolmeensataan ja kolmeentuhanteen, kun firma myytiin ulkomaille. Suuryrityksessä Kuitusta alkoi harmittaa esimiesten sanelupolitiikka ja salamyhkäiset päätökset ja 26-vuotiaana hän päätti irtisanoutua. Kuitunen houkutteli työkaverinsa Pekka Virtasen yhtiökumppanikseen Vincit-yritykseen. Siinä missä Virtasen osaaminen liittyi ohjelmistopuoleen Kuitusen osaaminen liittyi myyntiin ja liiketoiminnan kehittämiseen. Miehillä oli yritykselleen yksi tavoite: että maanantaina ei harmittaisi tulla töihin. Kuitunen toimi alusta lähtien yrityksen toimitusjohtajana.
Listautumisen yhteydessä Vincitin toimitusjohtajaksi vaihdettiin Tomi Pienimäki, mutta kesäkuussa 2018 Kuitunen palasi takaisin toimitusjohtajaksi. Kuitunen halusi itselleen työsopimuksen, jossa sekä yrityksen hallituksella että sen henkilöstöllä on mahdollisuus irtisanoa toimitusjohtaja.
Elokuussa 2021 Kuitunen siirtyi Vincitin hallituksen puheenjohtajaksi ja jätti toimitusjohtajan työt.
Luottamustehtäviä
Kuitunen on yksi Future Board -yhdistyksen perustajista. Sen tarkoitus on kasvattaa suomalaisten yritysten hallituksiin nuoria osaajia. Vuonna 2017 hänet valittiin pörssiyhtiö Affecton hallitukseen, aeimmin hän oli vaikuttanut jo pienempien yhtiöiden hallituksissa. Vuonna 2018 hänet valittiin Lempäälässä toimivan Robitin hallitukseen.
Tunnustuksia
Kuitunen on saanut lukuisia yrittäjyyteen liittyviä tunnustuksia:
Sijoitukset
Kuitusella on myös henkilökohtainen sijoitusyhtiö Cloudberry Capital. Elokuussa 2019 hän oli pienomistajana noin 30 yrityksessä.
Disney Infinity 3.0
Disney Infinity 3.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2015. Peli on Disney Infinity -pelisarjan kolmas ja viimeinen osa.
Pelissä on samat dynamiikkat kuin kahdessa ensimmäisessä osassa ja sen kehittämiseen meni 200 miljoonaa Yhdysvaltain dollaria. Peli sisältää kerättäviä Disney-, Pixar-, Marvel- ja Star Wars -elokuvien figuriineja, jotka on synkronisoitu pelin kanssa ja joilla voi seikkailla pelissä.
Käyttötapaus
Käyttötapaus (engl. use case) on ohjelmisto- ja järjestelmäsuunnittelussa toimintojen (actions) tai askelten (event steps) luettelo, joka tavallisesti määrittää toimijaroolin eli aktorin ja (tieto)järjestelmän välistä kommunikaatiota tietyn päämäärän saavuttamiseksi. Termiä aktori käytetään erityisesti UML:n kanssa. Aktori voi olla ihminen tai tarkasteltavasta järjestelmästä erillinen toinen järjestelmä.
Järjestelmäsuunnittelussa käyttötapaukset kuvataan korkeammalla abstraktiotasolla kuin ohjelmistosuunnittelussa ja ne edustavat järjestelmän missiota tai järjestelmän omistajien (stakeholders) päämääriä. Yksityiskohtaisempia vaatimuksia voidaan kuvata SysML-kielellä (Systems Modeling Language). SysML on tähän tarkoitukseen rajattu UML-kielen osa.
Historiaa
Käyttötapausten idean on esitellyt julkisesti Ivar Jacobson vuonna 1987 oliopohjaisiin menetelmiin keskittyneessä OOPSLA '87 -konferenssissa. Kuvaustekniikkaa käytettiin tuolloin L.M.Ericssonilla oliopohjaisen analyysin ja suunnittelun työkaluna. Termi use case on muokattu käännös Jacobsin kehittämästä ruotsinkielisestä termistä användningsfall.
Vuonna 1992 Jacobson oli mukana kirjoittamassa teosta Object-Oriented Software Engineering: A Use Case Driven Approach , joka loi perustan OOSE-menetelmälle ja toi yleiseen tietoisuuteen käyttötapaukset keinona tunnistaa toiminnallisia vaatimuksia erityisesti ohjelmistokehitystä varten. Teoksessa The object advantage: business process reengineering with object technology (1994) Jacobson yhdessä Maria Ericssonin ja Agneta Jacobsonin kanssa käsitteli käyttötapausten soveltamista liiketoimintamallien ja prosessien kuvaamiseen.
Use Case 2.0
Vuonna 2011 Jacobson julkisti yhdessä Ian Spencen ja Kurt Bittnerin kanssa Use Case 2.0 -nimisen e-kirjan, jossa käyttötapaustekniikka liitetään ketterään ohjelmistokehitykseen (agile). Sillä tuetaan myös vaiheittain kehittämistä use case slices -rakenteilla, joita käytettäessä ensiksi ratkaistaan yksinkertainen perustapaus.
Yleiset periaatteet
Käyttötapaukset ovat järjestelmävaatimusten tunnistamisen, mallintamisen ja määrittelyn tekniikka. Kukin käyttötapaus vastaa tiettyä joukkoa käyttäytymisiä, jotka järjestelmä suorittaa eri aktorien kanssa tuottaen havaittavia, tavoitteiden mukaisia tuloksia. Kukin aktori edustaa tiettyä roolia, joka käyttäjillä tai toisilla systeemeillä on vuorovaikutuksessa.
SWEBOK-käsikirjan (Software Engineering Body of Knowledge) mukaan käyttötapaukset kuuluvat skenaarioperustaisiin vaatimusten tunnistamisen tekniikoihin ja toisaalta malliperustaisiin analyysitekniikoihin. Käyttötapauksia voidaan käyttää myös vaatimusten keräämiseen kertomusten avulla, vaiheittain etenevään vaatimusten etsintään, järjestelmän dokumentointiin ja vastaanottotestaukseen.
Harri Järvi
Harri Ilmari Järvi (20. elokuuta 1939 Viipuri – 21. helmikuuta 2019 Hämeenlinna) oli suomalainen jalkapalloilija ja jääkiekkoerotuomari.
Jalkapallossa laitahyökkääjänä pelannut Järvi edusti koko uransa ajan 1958–1969 Hämeenlinnan Pallokerhoa 1. divisioonassa ja 2. divisioonassa. Hän teki 1. divisioonassa seitsemän kauden aikana 57 maalia. Järvi valittiin Suomen maajoukkueeseen 1964 vaikka hän ei ollut pelannut kertaakaan mestaruussarjatasolla. Kaikkiaan Järvi pelasi vuoden aikana viisi maaottelua, joissa hän teki kolme maalia.
Järvi pelasi myös jääkiekkoa Hämeenlinnan Tarmossa.
Urheilu-uransa jälkeen Järvi toimi jääkiekkotuomarina. Hän vihelsi SM-sarjassa ja SM-liigassa yhteensä 288 ottelua. Kansainvälisellä tasolla hän toimi tuomarina MM-kilpailuissa 1976, kaksissa 20-vuotiaiden MM-kilpailuissa ja useissa nuorempien ikäsarjojen EM-kilpailuissa.
Onnenpekkoja ja laiskajaakkoja
Onnenpekkoja ja laiskajaakkoja on Pekka Myllykoski ja Jytäjemmarit -yhtyeen live-albumi, mikä julkaistiin vuonna 2010. Kyseessä oleva keikka taltioitiin vuonna 2002 Tampereen Ravintola Teerenpelissä stereoparilla minidiskille. Levystä tehtiin vain 100 kappaleen rajoitettu painos, ja ne jaettiin Mihis me jäätiinkään? – Ison Kirjan Poika -kirjan sadalle ensimmäiselle ennakkotilaajalle. Yhtyeen nimi ei vielä tuolloin ollut Jytäjemmarit vaan olutpullon etiketistä keksitty Hoppy Flavour ("humalainen maku").
Buono!
pienoiskuva|Buono! esiintymässä vuonna 2014
Kirjatäimäiset
Kirjatäimäiset eli kirjatäit (Troctomorpha) on jäytiäisten lahkoon kuuluva hyönteisten alalahko. Perinteisesti siihen on luettu vain vapaana eläviä lajeja, mutta morfologisten analyysien ja molekyylianalyysien perusteella alalahkoon on yhdistetty myös nisäkkäiden ja lintujen ulkoloisina elävät täit ja väiveet (Phthiraptera), joita aiemmin pidettiin omana lahkonaan.
Buono!
Buono! oli japanilainen, Hello! Project -kollektiiviin kuulunut popyhtye ja idoliryhmä. Se muodostettiin vuonna 2007 kahden muun kollektiiviin kuuluneen yhtyeen jäsenistä: siihen liittyivät Berryz kōbō -ryhmän Momoko Tsugunaga ja Miyabi Natsuyaki sekä Cute -ryhmän Airi Suzuki.
Kirjatäimäiset
Kirjatäiden heimon (Liposcelididae) lajit ovat täiden ja väiveiden tapaan litteitä ja siivettömiä, ja heimo kuuluukin täiden ja väiveiden lähimpiin sukulaisiin. Täit ja väiveet ovat luultavasti kehittyneet lintujen ja nisäkkäiden pesissä eläneestä kantamuodosta. Kantamuoto söi luultavasti sieniä ja pesään pudonneita höyheniä tai karvoja, kunnes se alkoi syödä hilsettä ja höyheniä suoraan pesän asukista. Loisimiseen sopeutuessaan täiden ja väiveiden raajat ja tuntosarvet lyhenivät huomattavasti, jotta ne pysyisivät paremmin isännässään kiinni ja voisivat liikkua sulavammin höyhenten ja karvojen seassa. Nykyisten täiden ja väiveiden tuntosarvet koostuvatkin enintään vain viidestä jaokkeesta, kun alalahkon muilla lajeilla jaokkeita on 11–17.
Buono!
Yhtyeen oli alun perin tarkoitus tuottaa musiikkia Shugo Chara! -animesarjaa varten. Myöhemmin se julkaisi useita albumeja ja piti oman konserttinsa Nippon Budōkan -areenalla vuonna 2016.
Kirjatäimäiset
Suomessa tavataan täit ja väiveet mukaan lukien 313 lajia kirjatäimäisiä. Ilman täitä lajeja on vain yhdeksän.
Tähdikkeet
Tähdikkeet (Lithophragma) on rikkokasvien (Saxifragaceae) heimoon kuuluva ruohovartisten kasvien suku. Tieteellinen nimi on yhdistelmä kreikankielisistä sanoista, jotka tarkoittavat kiveä ja metsikköä tai pensaikkoa, ja viittaa kivikkoisiin kasvupaikkoihin.
Tuntomerkit
Tähdikkeet ovat juurakollisia ja tyvimukulallisia ruohoja; tyvimukulassa on toisinaan itusilmuja eli bulbilleja. Kukinnon varsi on pysty, lehdellinen, 8–85 cm korkea ja varrellisten rauhasten peittämä. Lehdet sijaitsevat sekä tyviruusukkeena että pitkin vartta. Jälkimmäisessä tapauksessa ne ovat määrältään vähäisiä (enintään kymmenen, tavallisesti kaksi), korvakkeellisia, tavallisesti vuorottaisia, ehyitä, liuskaisia tai sormilehdykkäisiä; toisinaan niiden hangoissa on itusilmuja. Ruodissa on varrellisia rauhasia. Lehtilapa on kourasuoninen, kulmikas, pyöreähkö tai munuaismainen, liuskainen, hertta-, keihäs- tai pyöreätyvinen, kielekkeellinen, ehyt- tai sahalaitainen, tylppä- tai teräväkärkinen ja usein varrellisten rauhasten peittämä.
Tähdikkeiden kukat sijaitsevat tavallisesti tiheissä tai harsuissa tertuissa, joissa kussakin on tavallisesti kahdesta kahteentoista, joskus jopa 25 kukkaa. Toisinaan kukat sijaitsevat yksittäin. Vihreästä hypantiosta (maljamainen pohjus) vähintään puolet on kasvanut kiinni sikiäimeen; vapaa osa on yhden tai kahden millimetrin mittainen. Verholehtiä on viisi, ja ne ovat vihreitä ja punaisen kirjavoimia. Terälehtiäkin on viisi; ne ovat valkoisia tai vaaleanpunaisia. Mettä erittävä solukko on huomaamaton. Heteitä on kymmenen, ja niiden palhot ovat rihmamaisia. Emiö on kolmilehtinen ja sikiäin kehänpäällinen tai melkein kokonaan kehänalainen, yksilokeroinen, täysin yhdislehtinen ja laitaistukallinen. Vartaloita on kolme, samoin luotteja. Hedelmä on kolminokkainen kota, jossa on runsaasti tavallisesti tummanruskeita ja sileä-, ryppy- tai nystypintaisia siemeniä.
Levinneisyys
Tähdikkeet ovat kotoisin Pohjois-Amerikan länsiosista.
Stéphane Robidas
Stéphane Robidas (s. 3. maaliskuuta 1977 Sherbrooke, Quebec, Kanada) on kanadalainen uransa lopettanut jääkiekkopuolustaja, joka työskentelee Toronto Maple Leafsin organisaatiossa.
Pelaajaura
Robidasin varasi NHL:ään Montreal Canadiens seitsemännellä kierroksella numerolla 164 NHL:n varaustilaisuudessa vuonna 1995. Hän pelasi Montrealissa kaksi kautta vuosina 1999–2001 ennen siirtymistään Atlanta Thrashersiin waiver-listan kautta 4. lokakuuta 2002. Atlantasta hän siirtyi heti Dallas Starsiin vastineeksi kuudennen kierroksen varausvuorosta vuoden 2002 varaustilaisuuteen. Puolentoista Dallasissa vietetyn kauden jälkeen Robidas kaupattiin Chicago Blackhawksiin marraskuussa 2003. Tilalle Dallas sai Joe Klemnin ja neljännen kierroksen varauksen vuoden 2004 varaustilaisuuteen. Työsulkukaudella 2004–2005 Robidas pelasi DEL-joukkue Frankfurt Lionsissa.
Dropbox
Dropbox on Dropbox, Inc. -yhtiön ylläpitämä tiedostojen tallennus- ja synkronointipalvelu. Se on pilvitallennuspalvelu, joka mahdollistaa tiedostojen synkronoinnin useiden eri laitteiden välillä. Tiedostoja on myös helppo jakaa muiden kanssa.
Stéphane Robidas
Pelaajaura
Elokuussa 2004 työsulun jälkeen Robidas palasi Dallasiin kaksivuotisella sopimuksella. Vuonna 2006 Stars teki Robidasin kanssa kolmivuotisen jatkosopimuksen, josta hänelle maksettiin 4,5 miljoonaa dollaria kaudesta. Kaudella 2008–2009 Robidas valittiin pelaamaan NHL:n tähdistöotteluun vaikka hänen leukansa oli murtunut. 4. maaliskuuta 2014 Robidas kaupattiin Anaheim Ducksiin, joka antoi tilalle neljännen kierroksen varausvuoron. Heinäkuun 1. 2014 Robidas teki kolmivuotisen 9 miljoonan dollarin sopimuksen Toronto Maple Leafsin kanssa.
Dropbox
Muita samankaltaisia palveluita ovat esimerkiksi Googlen Google Drive, SygarSync, TeamDrive, Box, OneDrive ja Ubuntu One. Dropbox on kehitetty Python-ohjelmointikielellä.
Käyttö
Dropbox-ohjelma on saatavilla Windowsille, OS X:lle ja Linuxille sekä monille mobiilialustoille, kuten Android, Windows Phone, iOS ja BlackBerry.
Dropboxista on saatavilla sekä maksuton että maksullinen versio. Maksuttomassa versiossa käyttäjä saa ensin tallennustilaa käyttöön 2 Gt, suorittamalla ”Getting Started” -osion tutustumistehtävät 48 Gt lisää ja kalleimmassa maksullisissa 1 Tt tai niin paljon kuin käyttäjä tarvitsee. Data tallennetaan käyttäen 256-bittistä AES-salausta ja tiedonsiirrossa käytetään SSL-salausta.
Italian 10. armeija
10. armeija oli Italian kuninkaallisen armeijan yhtymä, joka taisteli toisessa maailmansodassa Pohjois-Afrikan sodassa. Armeija oli ryhmitetty Libyan itäosiin ja sen esikunta oli Kyrenaikassa.
Toinen maailmansota
Italian julistettua sodan liittoutuneille 10. kesäkuuta 1940 armeijaan kuului viisi divisioonaa. Ranskan antautuessa sen vahvuutta nostettiin Tunisiasta siirretyillä joukoilla. Vahvuus nousi kymmeneen divisioonaan ennen 9. syyskuuta alkanutta Italian hyökkäystä Egyptiin.
Hyökkäykseen osallistui neljä divisioonaa sekä niin kutsuttu Malettin ryhmä, jotka neljässä päivässä etenivät noin 100 kilometriä. Hyökkäys pysäytettiin Sidi Barraniin, jonka jälkeen joukot kaivautuivat puolustukseen.
Be
Be tai BE voi tarkoittaa seuraavia:
Ernst Loof
Ernst Loof (4. heinäkuuta 1907 – 3. maaliskuuta 1956) oli saksalainen F1-kuljettaja ja insinööri. Hän osallistui yhteen Formula 1 -osakilpailuun kaudella, Saksan GP:hen Veritas-tallissa. Hän keskeytti kilpailussa polttoainepumppuongelman takia ajettuaan vain 2 metriä eteenpäin, eikä saavuttanut pisteitä. Ernst Loofin F1-uraa on epävirallisesti pidetty F1-historian lyhimpänä, vaikka virallisessa tilastossa "saavutus" on merkitty italialaiselle Marco Apicellalle.
Loof oli myös tunnettu moottoripyöräilijä ja suunnittelija. Hänestä tuli myöhemmin Veritas-tallin osaomistaja ja pääsuunnittelija. Hän kuoli aivokasvaimeen vuonna 1956.
Beppe Grillo
Giuseppe Piero ”Beppe” Grillo, (s. 21. heinäkuuta 1948, Savignone, Italia) on italialainen koomikko, näyttelijä, poliitikko ja politiikan kommentoija.
Auto-onnettomuus
Vuonna 1981 Grillo ajoi ulos tieltä Alpeilla, ja kolme hänen autossa matkustanutta ystäväänsä kuoli. Grillo tuomittiin kuolemantuottamuksesta, sillä tie oli onnettomuushetkellä virallisesti liikenteeltä suljettu. Grillo menetti suurimman osan omaisuudestaan uhrien vahingonkorvauksiin.
Siirtyminen poliittiseen komediaan
Onnettomuuden jälkeen Grillon komedia vakavoitui. Vuonna 1984 hän kiinnostui ympäristöasioista ja alkoi tehdä poliittista komediaa Italian televisioyhtiö RAIn sensurointiyrityksistä huolimatta. Vuonna 1986 Grillo siirrettiin syrjään Italian yleisradion ohjelmista seitsemäksi vuodeksi hänen nälvittyään pääministeri Bettino Craxin sosialisteja.
Vuoden 1986 jälkeen Grillo lähti komedioineen tien päälle ja esiintyi pikkukaupungeissa. Hänen yhtenä tavaramerkkinään on siitä lähtien ollut kävellä esityksensä aikana yleisön joukossa ja heijastaa videokuvaa itsestään isolle kankaalle.
Vuonna 1989 Grillo esiintyi San Remon musiikkifestivaalilla 22-miljoonaiselle televisioyleisölle ja havaitsi ihmisten kuuntelevan häntä myös sosiaalisena kommentoijana, ei vain koomikkona. Vuonna 1993 Grillo paljasti julkisesti Italian kansallisen puhelinyhtiön laittoman veronkierron, ja 2000-luvun alussa hän ennakoi Parmalat-maitovalmistajan konkurssin kaksi vuotta etukäteen pilkkaamalla sen heikkoa taloudenhoitoa esityksissään. Grillo kykeni näkemään tukijoidensa avustamana suurten italialaisyhtiöiden taloudelliset ongelmat ja väärinkäytökset pelkästään niiden julkisista dokumenteista, ja hänen maineensa ja suosionsa Italiassa kasvoi.
Poliittinen ura
thumb|Beppe Grillo puhumassa [[Bolognassa V-päivän mielenosoituksessa vuonna 2007.]] Grillo julkaisee kriittisiä kommenttejaan etenkin suositussa blogissaan, jonka hän perusti vuonna 2005. Samana vuonna hän aloitti "Puhdas parlamentti" -kampanjan, jossa hän julkaisi Italian parlamentissa istuvien rikoksista tuomittujen edustajien nimet blogissaan. Hän julkaisi kokosivun lehti-ilmoituksen, jossa hän kutsui minkä tahansa maan, jolla on yhtä paljon rikollisia parlamentissaan kuin Italialla, ryhtymään Italian ystävyysvaltioksi. Hän ehdotti myös lakia, joka estäisi tuomittujen rikollisten valitsemisen parlamenttiin, rajoittaisi lainsäätäjien uran 10 vuoteen ja muuttaisi vaalijärjestelmää nykyistä suoremmaksi.
Grillo järjesti 8. syyskuuta 2007 korruptionvastaisen V-Day-protestitapahtuman, johon osallistui kaksi miljoonaa italialaista eri puolilla maata. "V" tarkoittaa paitsi voittoa (ital. 'vittore'), myös “vaffanculo” (suom. vapaasti käännettynä "haistakaa paska").
Vuonna 2010 Grillo perusti Viiden tähden liikkeen, joka on nopeasti noussut yhdeksi Italian suosituimmista poliittisista puolueista.
Grillo sanoo haluavansa lakkauttaa poliittisen järjestelmän, joka on hajottanut maan, ja rakentaa tilalle uutta, joka palauttaa Italiaan osallistuvan demokratian. Hän ei omasta mielestään ole poliittisella asteikolla oikealla tai vasemmalla, vaan sen yläpuolella. Hän ei kaihda populistin leimaa, jota hänen kriitikkonsa hänelle tarjoavat. Grillo ei itsekään pääse puolueensa parlamenttiehdokkaaksi vanhan auto-onnettomuustuomionsa vuoksi.
Yksityiselämä
Grillo on naimisissa ja hänellä on kaksi omaa lasta.
Lamiales
Lamiales on kasvilahko, johon kuuluu lähes 24000 lajia yli 20 heimossa.
Beppe Grillo
Filmografia
Grillo on näytellyt kolmessa elokuvassa:
Lamiales
Lamiales-lahkoon kuuluu monia koristekasveja sekä voimakkaasti tuoksuvia yrttejä, kuten minttuja.
Heimot
Lahkoon kuuluu 24 heimoa, 1059 sukua ja noin 23810 lajia. Suomen luonnossa lajeja esiintyy vakituisesti ainakin kuudesta lahkoon kuuluvasta heimosta.
Lähteet
Lamiid
Kissin’ Time
Kissin’ Time on Kiss-yhtyeen julkaisema kappale ja single vuodelta 1974. ”Kissin’ Time” löytyy heidän esikoisalbumiltaan KISS. Kappaleen ovat tehneet Karl Mann ja Berlie Lowe.
Luokkakokous (kappale)
Luokkakokous on Maija Vilkkumaan kappale, joka julkaistiin 30. elokuuta 2008 toisena singlenä hänen viidenneltä studioalbumiltaan Superpallo. Se nousi Suomen virallisen radiosoittolistan sijalle 18.
Kappaleen musiikkivideon on ohjannut Misko Iho. Siinä Vilkkumaan nähdään viettävän luokkakokousta.
Barokki
thumb|[[Antoine Coysevox, Ludvig XIV:n rintakuva, 1686. Barokki kehittyi huippuunsa juuri Ludvigin hovissa 1600-luvun lopun Ranskassa.]] Barokki oli taidesuuntaus, jota sävytti suurellisuus. Se käytti mahtipontisuutta ja ylenpalttista koristeellisuutta luomaan draamaa ja jännitettä maallisen ja kirkollisen vallan ilmaisukeinona kuvanveistossa, maalaustaiteessa, arkkitehtuurissa, sisustuksessa, kirjallisuudessa, teatterissa ja musiikissa. Barokin aikakausi alkoi noin vuoden 1600 paikkeilla Roomassa Italiassa, ja levisi sieltä lähes koko Eurooppaan ja Amerikan mantereelle.
Nimitys
Barokki-nimityksen juuret ovat ranskan sanassa baroque/barroque, 'epäsäännöllinen' ja portugalin barroco, 'epämuotoinen helmi'. Nimitystä käytettiin ensi kerran vuonna 1765.
Tausta
Myös maallinen yläluokka näki barokin arkkitehtuurin ja taiteen dramaattisen tyylin keinona vaikuttaa vierailijoihin ja ilmaisemaan voittoisaa valtaa ja hallitsemista. Barokkipalatsit on rakennettu pihojen, etuhuoneiden, suurten portaikkojen ja vastaanottohuoneiden sarjojen ympärille mahtipontisuuden moninkertaistamiseksi. Samanlaisella tuhlailevalla ylenpalttisuudella yksityiskohtainen taide, musiikki, arkkitehtuuri ja kirjallisuus innostivat toisiaan barokin kulttuuriliikkeenä, kun taiteilijat tutkivat, mitä he saisivat luoduksi toistavista ja vaihtelevista kuvioista.
Arkkitehtuuri
thumb|300px|[[Vaux-le-Vicomte, barokkilinna lähellä Pariisia, suunnittelijat Louis Le Vau ja André Le Notre, 1661.]]
Barokin arkkitehtuuri syntyi 1500-luvun lopulla Italiassa, ja huippuunsa se kehittyi Ranskassa kuningas Ludvig XIV:n aikana 1600-luvun lopulla. Barokkiarkkitehtuurille on tyypillistä mahtipontinen koristelu ja symmetria. Barokkiarkkitehtuurin kokonaisvaikutelma oli monumentaalinen. Katsoja pyrittiin saamaan tuntemaan itsensä pieneksi suuren koon, liikkeen vaikutelman ja loistokkuuden keinoin. Ranskassa barokkiarkkitehtuuria kutsutaan joskus myös Ludvig XIV:n tyyliksi (Louis Quatorze).
Sisustustaide
thumb|200px|Tyypillinen barokin tuoli, jossa on korkea ja taaksepäin kalteva, verhoiltu selusta sekä koristeelliset jalat. Barokin sisustus oli hyvin koristeellista. Hovibarokin tärkein kaluste oli hienosti verhoiltu ja näyttävä baldakiinivuode. Barokin tyypillisiä koristeaiheita olivat kierteissorvatut pylväät, pieniä perättäisiä aaltoja tai helmiä muistuttavat värelistat, C-kirjaimen muotoiset voluutat, erilaiset lehti-, hedelmä- ja simpukkakoristeet sekä pienet enkelihahmot. Huonejärjestys ja huonekalujen paikka oli usein tarkkaan määrätty, mutta paino oli silti renessanssin tyyliä enemmän mukavuudella, kuten tuolien kaarevassa muotoilussa ja verhoilussa. Kristallilasin valmistus keksittiin vuonna 1680 Böömissä, ja kristallikruunusta tuli barokin uusi kattovalaisintyyppi. Suomessa barokin vaikutus huonekalumuotoiluun jäi melko vähäiseksi.
Musiikki
Pyrkimys dramaattisuuteen on havaittavissa myös musiikissa. Keskeisin barokin uusista musiikin muodoista, ooppera, pyrki tähän yhdistämällä draamaa ja musiikkia ennennäkemättömällä tavalla. Ihmisen tunteiden katsottiin olevan staattisia sieluntiloja, joista jokaisen sai aikaan tietty eri henkien yhdistelmä sielussa. Uskottiin, että näitä tunnetiloja, eli affekteja, läpikäymällä musiikin avulla oli mahdollista saada nämä henget sielussa paremmin tasapainoon. Barokkimusiikissa säveltäjät eivät pyrkineet ilmentämään omia henkilökohtaisia tunnetilojaan vaan näitä yleisiä affekteja.
Kirjallisuus
Barokin kirjallisuus sijoittuu 1500-luvun loppuun ja 1700-luvun puoliväliin. Se syntyi vastapainoksi renessanssille. Aikaa leimasivat hallitsijoiden uskonsodat ja taistelut ja itsevaltaisten johtajien ilkivaltainen hallitseminen. Barokin aikana oli jyrkkä jakautuminen arvojen ja elämän hallintojen välillä ja sisäiset ristiriidat kuvaavat hyvin barokkia. Barokkia on kuvattu renessanssin rappiokaudeksi ja kirjallisuuden tutkijat usein sivuuttavat sen.
Lyriikassa suosituimpia muotoja olivat sonetti, elegia, epigrammi ja oodi.
Henri Louveau
Ernest Henri Louveau (25. tammikuuta 1910 – 7. tammikuuta 1991) oli ranskalainen Formula 1 -kuljettaja. Hän osallistui kahteen F1-osakilpailuun kausilla –. Hän keskeytti molemmissa, eikä saavuttanut pisteitä.
Savignone
thumb|200px|Savignonen Pietarinkirkko, Chiesa di San Pietro. Savignone on kunta Italiassa Genovan metropolikaupungissa Ligurian alueella noin 15 kilometriä Genovasta pohjoiseen. Kunnassa oli vuoden 2015 lopussa 3 205 asukasta. Sen pinta-ala on 21,8 km².
Henri Louveau
Louveau oli toinen vuoden 1949 Le Mansin 24 tunnin kilpailussa.
Tilastot ja saavutukset F1-sarjassa
(avain)
Changes (Justin Bieberin albumi)
Changes on kanadalaislaulaja Justin Bieberin viides studioalbumi, jonka Def Jam Recordings ja RBMG julkaisivat 14. helmikuuta 2020. Albumilta on julkaistu singlet ”Yummy” ja ”Get Me”.
Kappaleet
Kaikki kappaleet on säveltänyt ja sanoittanut myös Justin Bieber ja Jason Boyd.
Sophus Bauditz
Sophus Gustav Bauditz (1850 −1915 ) oli tanskalainen kirjailija ja koulunjohtaja. Hän sai 1899 professorin arvonimen. Hän oli raikas naturalisti ja on kirjoittanut joukon luonnonkuvauksillaan vaikuttavia novellikokoelmia ja romaaneja, kuten Fortællinger fra skovridergaarden (1889), Krøniker fra garnisonsbyen (1892), Hjortholm (1896), Absalons brønd (1901).
Gotō Shinpei
Gotō Shinpei (24. heinäkuuta 1857 Isawa – 13. huhtikuuta 1929 Kioto) oli japanilainen valtiomies. Hän toimi Japanin miehitysajalla siviiliasioiden korkeimpana virkamiehenä. Hän oli myös Etelä-Mantšurian rautatieyhtiön ensimmäinen pääjohtaja, Tokion seitsemäs pormestari, Japanin partiolaisten johtaja, Japanin yleisradioyhtiön NHK:n ensimmäinen pääjohtaja, Takushokun yliopiston vararehtori sekä Japanin sisä- ja ulkoministeri.